AQShda 102 yoshli momoning qamalish haqidagi orzusi amalga oshdi

AQShning Sent-Luis shahrida yashovchi 102 yoshli Idi Simms o‘limigacha amalga oshirmoqchi bo‘lgan orzusi – qamalish bo‘lgan. 
Mahalliy politsiyachilar tufayli Idining orzusi ro‘yobga chiqdi, deb yozmoqda CNN.
Politsiya vakillarining aytishicha, sahnalashtirilgan hibsga olish jarayoni qoidali qilib o‘tkazildi: momoning harakatlanishi erkinligiga cheklov qo‘yilgan, uning qo‘llariga kishan solingan.
Politsiyachilarning ta'kidlashicha, pensioner ayol "hibsga olish vaqtida" juda hayajonda bo‘lgan va politsiyachilarga orzusining amalga oshgani uchun minnatdorchilik bildirgan.
"Bu olam ajoyib, faqatgina ko‘zni ochib, yon-atrofga boqish kerak", deb aytdi momo.